खराब मौसम के कारण दिल्ली से 11 फ्लाइट डायवर्ट; UP-बिहार में आंधी-बारिश का अलर्ट
India Weather Forecast Latest News Today Update; उत्तर प्रदेश के आगरा और झांसी में रविवार को जमकर बारिश हुई। मथुरा, गाजियाबाद में शनिवार-रविवार की दरमियानी रात ओले गिरे थे।
देश के कई राज्यों में पिछले एक हफ्ते से बेमौसम बारिश और ओलावृष्टि हो रही है। रविवार शाम को भी मध्यप्रदेश, राजस्थान और दिल्ली-NCR में जमकर बारिश हुई। मध्यप्रदेश के 36 जिलों में 100 जगह बारिश हुई। 21 जिलों के 50 कस्बों में ओले बरसे। इसके चलते मध्यप्रदेश में कश्मीर जैसा नजारा हो गया। यहां सड़कों, खेतों में सफेद बर्फ की चादर फैली दिखाई दी।
जानकारी के मुताबिक खराब मौसम के कारण सोमवार को दिल्ली एयरपोर्ट से 11 फ्लाइट जयपुर और लखनऊ की ओर डायवर्ट कर दी गईं। एयरपोर्ट के अधिकारी ने कहा कि खराब मौसम के कारण शाम पांच से साढ़े पांच बजे के बीच आठ फ्लाइट को जयपुर और तीन को लखनऊ के लिए डायवर्ट किया गया।
राजस्थान में भी ओले और बारिश
राजस्थान के जयपुर, अलवर, बांसवाड़ा समेत कई जिलों में रविवार को भी ओले गिरने के साथ बारिश हुई। मौसम विभाग के मुताबिक, अगले दो दिन जोधपुर, बीकानेर, अजमेर, जयपुर, उदयपुर, कोटा, भरतपुर संभाग में बारिश के साथ बिजली गिरने की भी आशंका है। उत्तर प्रदेश में अगले 5 दिनों तक बारिश की संभावना है। बिहार में अगले 48 घंटे तेज हवा, बारिश और ओले गिरने की संभावना है।
MP के 3800 गांव में 1.5 लाख हेक्टेयर फसल नष्ट; सदमे से किसान की मौत
मार्च में मौसम की ऐसी मार पड़ी कि फसलें खेतों में ही तबाह हो गईं। किसान रो दिए। रायसेन में एक किसान की मौत हो गई। परिवार का कहना है कि सदमे में किसान की जान चली गई। गेहूं, चना, सरसों को सबसे ज्यादा नुकसान हुआ है। संतरा, लहसुन, धनिया, मसूर, इसबगोल, अलसी की फसल भी प्रभावित हुई है। पूरी खबर पढ़िए...
मध्यप्रदेश में 20 मार्च तक बारिश की संभावना 
मौसम विभाग के मुताबिक 20 मार्च तक आधे से ज्यादा मध्यप्रदेश में ऐसा ही मौसम रहेगा। ग्वालियर-चंबल संभाग में प्रशासन ने शुरुआती सर्वे में 60 से 85% नुकसान का अनुमान जताया है। मौसम विभाग की मानें तो अगले दो दिन तक राज्य में बारिश होगी। इसके बाद 21-22 मार्च को बारिश का दौर हल्का हो जाएगा। पूरी खबर यहां पढ़ें...
देखिए मध्यप्रदेश और राजस्थान की तस्वीरें...
अब राज्यों में मौसम का हाल जान लीजिए...
UP के आगरा-झांसी में बारिश, अगले 5 दिन बादल छाए रहेंगे
उत्तर प्रदेश के आगरा और झांसी में रविवार को जमकर बारिश हुई। मथुरा, गाजियाबाद में शनिवार-रविवार की दरमियानी रात ओले गिरे थे। प्रयागराज, लखनऊ, कानपुर, अयोध्या समेत कई जिलों में भी बादल छाए हैं। एक्सपर्ट्स का कहना है कि अब अगले 5 दिन तक प्रदेश का मौसम ऐसा ही रहेगा। पूरी खबर यहां पढ़ें...
बिहार में अगले 48 घंटे बारिश और ओले गिरने की आशंका 
बिहार के 12 जिलों में सोमवार को भारी बारिश के आसार है। 26 जिलों में बादल छाए रहेंगे। राजधानी पटना में सुबह से बादल छाए हैं। वहीं, रोहतास के कई इलाकों में तेज बारिश भी हुई है। मुजफ्फरपुर जिले में पिछले दो दिनों में बारिश हो रही है। जिससे करीब 140 करोड़ की फसल बर्बाद हो गई है। रविवार शाम मुजफ्फरपुर, मोतिहारी, सीतामढ़ी, शिवहर में आंधी-बारिश और ओले गिरे। पूरी खबर यहां पढ़ें...
छत्तीसगढ़ के 13 जिलों में यलो, एक में ऑरेंज अलर्ट
छत्तीसगढ़ में रविवार शाम को भी राजधानी रायपुर, भिलाई, दुर्ग और राजनांदगांव सहित पश्चिम छत्तीसगढ़ के कई हिस्सों में जमकर बारिश हुई। मौसम विज्ञानियों का कहना है कि अगले दो-तीन दिनों तक प्रदेश में बादल और बारिश के हालात रहेंगे। राज्य के कुछ हिस्सों में गरज-चमक के साथ बौछारें पड़ने और कहीं-कहीं पर हल्की से मध्यम वर्षा हो सकती है। पूरी खबर यहां पढ़ें...